Koháry István

[Báró](https://hu.wikipedia.org/wiki/B%C3%A1r%C3%B3) [csábrági](https://hu.wikipedia.org/wiki/Cs%C3%A1br%C3%A1gvarb%C3%B3k%22%20%5Co%20%22Cs%C3%A1br%C3%A1gvarb%C3%B3k) és [szitnyai](https://hu.wikipedia.org/wiki/Ill%C3%A9s_%28telep%C3%BCl%C3%A9s%29%22%20%5Co%20%22Ill%C3%A9s%20%28telep%C3%BCl%C3%A9s%29) Koháry István ([1616](https://hu.wikipedia.org/wiki/1616) – [Léva](https://hu.wikipedia.org/wiki/L%C3%A9va), [1664](https://hu.wikipedia.org/wiki/1664). [július 19.](https://hu.wikipedia.org/wiki/J%C3%BAlius_19.)) [Hont vármegye](https://hu.wikipedia.org/wiki/Hont_v%C3%A1rmegye) főispánja, magyar katona.



Élete

Édesapja [Koháry Péter](https://hu.wikipedia.org/wiki/Koh%C3%A1ry_P%C3%A9ter%22%20%5Co%20%22Koh%C3%A1ry%20P%C3%A9ter), édesanyja Kazy Borbála. Korán árvaságra jutott, gyámja [Esterházy Dániel](https://hu.wikipedia.org/wiki/Esterh%C3%A1zy_D%C3%A1niel) lett. Már 1629-ben szerepel az oklevelekben, amikor apjával együtt [Beluja](https://hu.wikipedia.org/wiki/B%C3%A9ld%22%20%5Co%20%22B%C3%A9ld) helység birtokába iktatták. Amint felserdült, átvette apja örökségét és [Csábrágon](https://hu.wikipedia.org/wiki/Cs%C3%A1br%C3%A1gvarb%C3%B3k) telepedett le. Itt érte őt [I. Rákóczi György](https://hu.wikipedia.org/wiki/I._R%C3%A1k%C3%B3czi_Gy%C3%B6rgy) felkelése, ennek hírére Koháryt [Pozsonyba](https://hu.wikipedia.org/wiki/Pozsony) rendelték. Alighogy elhagyta a várat, Rákóczi egyik hadnagya [Bornemissza Pál](https://hu.wikipedia.org/w/index.php?title=Bornemissza_P%C3%A1l_(katona)&action=edit&redlink=1) elfoglalta Csábrágot. [1647](https://hu.wikipedia.org/wiki/1647). szeptember 23-án [Szécsény](https://hu.wikipedia.org/wiki/Sz%C3%A9cs%C3%A9ny%22%20%5Co%20%22Sz%C3%A9cs%C3%A9ny) várának főkapitányává, [1657](https://hu.wikipedia.org/wiki/1657)-ben, pedig [Fülek](https://hu.wikipedia.org/wiki/F%C3%BClek) örökös főkapitányává nevezték ki. [1661](https://hu.wikipedia.org/wiki/1661). [április 10-étől](https://hu.wikipedia.org/wiki/%C3%81prilis_10.) [Hont vármegye](https://hu.wikipedia.org/wiki/Hont_v%C3%A1rmegye) főispánja lett, ettől kezdve a tisztség öröklődött a családban. [1664](https://hu.wikipedia.org/wiki/1664)-ben [I. Lipót](https://hu.wikipedia.org/wiki/I._Lip%C3%B3t_magyar_kir%C3%A1ly%22%20%5Co%20%22I.%20Lip%C3%B3t%20magyar%20kir%C3%A1ly) altábornaggyá és bányavidéki főkapitánnyá nevezte ki. Ez ellen ugyan tiltakozott, de császári parancsra [De Souches](https://hu.wikipedia.org/wiki/Jean-Louis_Raduit_de_Souches)tábornagyhoz csatlakozott, aki [Léva](https://hu.wikipedia.org/wiki/L%C3%A9va) elfoglalása után a [Vághoz](https://hu.wikipedia.org/wiki/V%C3%A1g_%28foly%C3%B3%29) akart visszahúzódni. Ekkor azonban [Ali esztergomi pasa](https://hu.wikipedia.org/w/index.php?title=Ali_esztergomi_pasa&action=edit&redlink=1) Léva felé fordult és azt [ostrom](https://hu.wikipedia.org/wiki/L%C3%A9va_ostroma) alá vette. A hírre De Souches és csapatai megindultak a vár felmentésére. Koháry István mint az előhad vezére, kisebb csatározásokba bocsátkozott a törökökkel, feladata a [Garam](https://hu.wikipedia.org/wiki/Garam) átjáróinak védelme volt a fősereg megérkezéséig. Július 19-én mint a jobb szárny parancsnoka harcolt, de már a csata kezdetén halálos lövést kapott, a lövéstől megrémült lova egészen a [garamkeszi](https://hu.wikipedia.org/wiki/Garamkeszi%22%20%5Co%20%22Garamkeszi) határig hurcolta holttestét. Ahol tetemét megtalálták [kápolna](https://hu.wikipedia.org/wiki/K%C3%A1polna) őrzi emlékét, rajta a következő felirat olvasható:

 AD LEVAM DEXTRE STEPHANUS KOHÁRY

 PRO PATRIA OCCUBUIT CAESARE PROQUE DEO.



Koháry-kápolna Garamkeszi határában



Koháry-emlékmű a lévai csata helyszínén, Koháry utca

Családja

Kétszer nősült, két felesége:

* [divékújfalusi](https://hu.wikipedia.org/wiki/Div%C3%A9k%C3%BAjfalu) Újfalussy Éva
* [gróf](https://hu.wikipedia.org/wiki/Gr%C3%B3f) [gyarmati](https://hu.wikipedia.org/wiki/Balassagyarmat) Balassa Judit (?-1684)

Mind a hat gyermeke második feleségétől született:

* [II. István](https://hu.wikipedia.org/wiki/Koh%C3%A1ry_Istv%C3%A1n_%28orsz%C3%A1gb%C3%ADr%C3%B3%29) (1649-1731)
* Judit (1650-1718)
* Imre (1652-1664)
* [Farkas](https://hu.wikipedia.org/wiki/Koh%C3%A1ry_Farkas) (1654-1704)
* I. János (1657. június 13. - 1690), 1682-ben Thököly ellen harcolt, de fogságba esett. Először Kassán, majd Ungváron raboskodott. Miután kiszabadult részt vett Buda 1686-os visszafoglalásában. Nagy Iván szerint 1696-ban, 39 évesen halt meg és a [garamszentbenedeki apátságban](https://hu.wikipedia.org/wiki/Garamszentbenedeki_ap%C3%A1ts%C3%A1g%22%20%5Co%20%22Garamszentbenedeki%20ap%C3%A1ts%C3%A1g) helyezték örök nyugalomra. Nejétől, orbovai Jakusith Polixéniától (mh. 1712) gyermekei nem maradtak.
* Gábor (1659-?), aki ferences rendi barát lett

Grófi rangra I. Lipót emelte 1685. július 15-én, amikor Koháry II. Istvánt, Koháry I. Farkast és Koháry I. Jánost egyaránt e ranggal jutalmazta. Koháry I. Gábor ekkor szerzetesként a világtól elvonultan élt, így a grófi rangot az uralkodó rá nem terjesztette ki.

Forrás:

[https://hu.wikipedia.org/wiki/Kohári](https://hu.wikipedia.org/wiki/Koh%C3%A1ri) István\_(katona)